《八声甘州 题李云仙抱琴独立图》
清代·杨玉衔

问天风、海水自成连，于今几人听。奈筝琶聒耳，村讴巴曲，波沸雷鸣。

遗事贞元剩谱，谁复问指琼。岩石琴台路，霜月凄冥。

独有仙人绿绮，伴云涯倦客，身世伶俜。剪高山流水，凌乱入丹青。

立苍茫、吟髭孤撚，宁韬弦、敛袖待晴清。人间世、觉知音侣，惟有流莺。

作者简介：1869-1943，字懿生，号铁夫、季良、鸾坡，以号行，广东香山人。光绪二十七年（1901）举人，三十年（1904）考取内阁中书。官广西知府。民国间曾任无锡国专词学教授及香港广州大学、国民大学教授。曾从朱祖谋学梦窗，后即以笺释吴文英的《梦窗词》扬名词坛。著有《抱香室词钞》、《梦窗词笺》等。晚年蛰居香港之青山，以著述自娱。